
	1. Objekta nosaukums: Bērnu diennakts nometne

	1. Objekta īpašnieks: Nometnes organizētājs – biedrība „Capokids Capoeira Latvia”, reģ. Nr. 40008194630; Anniņmuižas bulvāris 38 k-3 – 26C, Rīga, LV-1057

	1. Objekta adrese: Viesu nams „Vecmuiža”, Zaķi, Liepupes pagasts, Limbažu novads, LV-4022

	1. Novērtēšanu veica: 26.05.2021., vides veselības analītiķe Silvija Švalkovska, vides veselības analītiķe Dina Līte-Zaķe

	1. Novērtēšanā piedalījās: Viesu nama „Vecmuiža” pārstāve Liene Preimane

	1. Konstatēts: 
6.1. Vispārīgās ziņas par objektu/ objekta raksturojums
Bērnu diennakts slēgtā nometne tiks organizēta viesu namā „Vecmuiža”. Dalībnieku vecums nometnē no 9 līdz 16 gadiem; maksimālais dalībnieku skaits – līdz 40. 
Viesu nama galvenajā ēkā 1. stāvā ir plaša zāle, kuru var izmanot kā ēdamzāli; nakšņošanai un atpūtai ir desmit istabas (kopā 26 gultasvietas). Uz katrām divām istabām ir tualetes telpa ar klozetpodu un roku mazgātni. Vienā no tualetes telpām ir dušas kabīne. Ir pieejama koplietošanas dušas telpa – ar trīs dušas ierīcēm kabīnēs, klozetpodu un roku mazgātni. Viesu nama teritorijā ir astoņas atsevišķi stāvošas mājiņas, kurās kopā ir 64 gultasvietas. Katrā mājiņā ir astoņas gultasvietas, virtuves zona, tualetes un dušas telpa. Pirts māja ir divstāvu apjoma ēka, kur 1. stāvā ir zāle, trīs istabas ar divpadsmit gultasvietām, koplietošanas sanitārais mezgls ar dušas kabīni, klozetpodu un roku mazgātni; 2. stāvā ir divas telpas ar divpadsmit gultasvietām. Viesu namā ir nodrošināta nometņu dalībnieku grupu plūsmu nekrustošanās.
Ir iespēja ievērot personīgo higiēnu: pieejami roku mazgāšanas un nosusināšanas līdzekļi, tualetes papīrs. Telpu sastāvs, platība un sanitāri higiēniskais stāvoklis atbilst higiēnas prasībām un nometnes programmai. Ēdināšanu nodrošinās PVD reģistrēts ēdināšanas uzņēmums SIA „LGMG”, reģ. Nr. 44103032180.
6.2. Iekštelpu virsmu apdare
Telpu apdares materiāli ir atbilstoši telpu funkcijām un higiēnas prasībām; ir viegli kopjami un dezinficējami. Grīdas segums ir līdzens.
6.3. Apgaismojums
Dabiskais un mākslīgais; novērtējot vizuāli – nodrošināta atbilstība pastāvošajām prasībām.
6.4. Siltumapgāde 
Centralizēta no malkas apkures katla; āra mājiņās nodrošināti elektriskie sildītāji. 
6.5. Gaisa apmaiņa
Istabas un mājiņas ir ar logiem un iespēju vēdināt. Higiēnas telpās ir ierīkota piespiedu nosūces ventilācija.
6.6. Ūdens apgāde
Autonoma – artēziskais urbums; nodrošināta aukstā un karstā ūdens padeve. Karstā ūdens padeve tiek nodrošināta no ēkas siltummezgla. Mājiņās karstā ūdens padeve vasaras periodā tiek nodrošināta ar elektriskajiem ūdens sildītājiem. Veikta dzeramā ūdens paraugu testēšana. Dzeramā ūdens analīzes atbilst Ministru kabineta 2017. gada 14. novembra noteikumu Nr. 671 „Dzeramā ūdens obligātās nekaitīguma un kvalitātes prasības, monitoringa un kontroles kārtība” nekaitīguma prasībām (Pārtikas drošības, dzīvnieku veselības un vides zinātniskā institūta „BIOR” dzeramā ūdens testēšanas pārskats Nr. PV-2021-P-263878.01 (17.06.2021.)).
6.7. Kanalizācijas sistēma
   Lokāla – krājrezervuārs.
6.8. Teritorijas labiekārtošana
   Teritorija ir apzaļumota, celiņi nobruģēti. Ir pieejams tenisa korts, pludmales volejbola laukums, āra terase ar biljarda galdu, bērnu rotaļu laukums, atpūtai soliņi un galdi. Nodrošināta sadzīves atkritumu savākšana atbilstoši higiēnas prasībām.
6.9. Vides pieejamība
   Netiek vērtēts
6.10. Riska faktoru novērtēšana un cita informācija
Telpu uzkopšanu veiks viesu nama personāls. Matračus, segas, spilvenus, gultasveļu, tualetes papīru nodrošinās viesu nams. Noslēgts līgums ar SIA „Green Line Services” par veļas mazgāšanu. Atbilstošus roku un virsmu dezinfekcijas līdzekļus nometnes laikā nodrošinās nometnes organizētājs. Nepieciešamības gadījumā ir iespējams nodrošināt bērnu izolēšanu atsevišķā telpā/vietā.

	7. SLĒDZIENS
Viesu nams „Vecmuiža”, Zaķos, Liepupes pagastā, Limbažu novadā atbilst higiēnas prasībām.

	1. Rekomendējamie pasākumi 
0.  Nodrošināt Ministru kabineta 2009. gada 1. septembra noteikumu Nr. 981 „Bērnu nometņu organizēšanas un darbības kārtība” prasību izpildi.
0. Nodrošināt Ministru kabineta 2020. gada 9. jūnija noteikumu Nr. 360 „Epidemioloģiskās drošības pasākumi Covid-19 infekcijas izplatības ierobežošanai” prasību izpildi.
0. Nometņu darbības laikā ievērot Veselības ministrijas 2021. gadā izstrādātās vadlīnijas „Vadlīnijas piesardzības pasākumiem bērnu nometņu organizētājiem” vai aktuālos piesardzības pasākumus, ja tādi tiks rekomendēti pēc Atzinuma saņemšanas.
0. Sekot līdzi Slimību profilakses un kontroles centra sniegtajām rekomendācijām par telpu tīrīšanu un dezinfekciju, kā arī bērnu un personāla personīgās higiēnas un profilakses pasākumu ievērošanu. Biežāk lietotās virsmas un priekšmetus, rokas dezinficēt, izmantojot 70% spirtu saturošus dezinfekcijas līdzekļus. Telpu dezinfekcijai izmantot līdzekļus, kas ir efektīvi pret apvalkotajiem (corona) vīrusiem, piemēram, 70 % etanola šķīdumu, nātrija hipohlorīta 0,5 % šķīdumu, 50% izopropanolu saturošus līdzekļus.
0. Ja vasarā – peldsezonas laikā, nometnes darbības vietā ir paredzēta nometnes dalībnieku peldēšanās, nometnes organizētājs ir atbildīgs par peldūdens pārbaudi un nepieciešamības gadījumā Veselības inspekcijas amatpersonām tiks uzrādīts apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 „Peldvietas izveidošanas, uzturēšanas un ūdens kvalitātes pārvaldības kārtība” prasībām. Peldēšanos organizē peldvietās, kas iekļautas valsts monitoringa programmā vai kurās pirms nometnes darbības uzsākšanas ir veikta peldvietas ūdens kvalitātes pārbaude jebkurā šajā jomā akreditētā laboratorijā.

Vidzemes kontroles nodaļas vadītājs

